ขอสอบถามหน้อยค่ะ คือปวดท้องน้อยมาประมาณ 3-4วัน ปวดแบบหน่วงๆแต่ปวดไม่มาก ปัสสาวะบ่อยด้วยค่ะ แต่ไม่แสบนะคะ อาการมีแค่นี้ อยากทราบว่าเป็นอะไรคะ
สวัสดีค่ะ งาน,อาการปวดท้องน้อยที่เป็นมา 3-4 วันแล้ว อาจเกิดจาก- กระเพาะปัสสาวะอักเสบ โดยจะทำให้มีปัสสาวะบ่อยร่วมด้วย นอกจากนี้ ก็อาจมีอาการแสบหรือขัดเวลาปัสสาวะ ปัสสาวะขุ่นหรือมีเลือดปน- มดลูกอักเสบ มักทำให้มีตกขาวที่ผิดปกติร่วมด้วย และอาจทำให้มีอาการปัสสาวะผิดปกติได้- การตั้งครรภ์- มีเนื้องอกในมดลูก แต่มักทำให้มีอาการปวดท้องประจำเดือนมาก หรือมีประจำเดือนปริมาณมาก มานานผิดปกติ และหากก้อนเนื้อใหญ่ ก็อาจไปกดเบียดกระเพาะปัสสาวะ ทำให้ปัสสาวะบ่อยได้- การมีท้องผูกในเบื้องต้น หากมีอาการขาดประจำเดือน ก็ควรตรวจหาการตั้งครรภ์ดูด้วย หากตรวจไม่พบ ก็อาจดูแลแบบโรคกระเพาะปัสสาวะอักเสบไปก่อน โดยการดื่มน้ำเปล่ามากๆ ไม่กลั้นปัสสาวะ งดการมีเพศสัมพันธ์ไปก่อนชั่วคราว แต่หากอาการปวดท้องน้อยไม่ดีขึ้น ปวดมากขึ้น ก็ควรไปพบแพทย์เพื่อตรวจรักษาค่ะ